Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Andrija Bilokapić, provincijal 098 591 330 ili e-masil: jandrija49@yahoo.com ; fra Josip Sopta, ex provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 29. travnja 2012.

19(119)2012.

Evanđelje (Iv 10, 11-18) Pastir dobri život svoj polaže za ovce. Čitanje svetog Evanđelja po Ivanu U ono vrijeme: Reče Isus: »Ja sam pastir dobri. Pastir dobri život svoj polaže za ovce. Najamnik – koji nije pastir i nije vlasnik ovaca – kad vidi vuka gdje dolazi, ostavlja ovce i bježi, a vuk ih grabi i razgoni: najamnik je i nije mu do ovaca. Ja sam pastir dobri i poznajem svoje i mene poznaju moje, kao što mene poznaje Otac i ja poznajem Oca i život svoj polažem za ovce. Imam i drugih ovaca, koje nisu iz ovog ovčinjaka. I njih treba da dovedem i glas će moj čuti i bit će jedno stado, jedan pastir. Zbog toga me i ljubi Otac što polažem život svoj da ga opet uzmem. Nitko mi ga ne oduzima, nego ja ga sam od sebe polažem. Vlast imam položiti ga, vlast imam opet uzeti ga. Tu zapovijed primih od Oca svoga.« Riječ Gospodnja.

Što može Bog očekivati od mene i od mojih sposobnosti ?
Svatko će drugačije odgovoriti na to pitanje. Ako ovo pitanje izostane i ako ga svatko od nas ne postavi, onda Crkva ostaje nekakvo udruženje za poljepšavanje nekih fešta ili slavlja. Što više ljudi to pitanje postavljaju, tim više će Crkva biti zajednica angažiranih kršćana. I bit će više brige za duhovna i svećenička zvanja.
Traže se ja - poruke i ja- odgovori!
http://www.don-ivica.net

Dobri pastir Iv 10, 11-18
Današnje Evanđelje o Dobrom pastiru ne čita se radi starih Židova nego radi današnjih ”pastira” i “najamnika” u Crkvi i svijetu. Oni su uvijek postojali i uvijek će postojati, ali je na nama da ih u sebi prepoznamo i da se prema njima postavimo. Intimnost Isusa Pastira i njegovih vjernika je potpuna jer se zasniva na ljubavi i povjerenju. Samo ljubav i povjerenje vežu ljude - međusobno se upoznaju. Izgleda da se ljude ne može znati ako ih se ne ljubi i ako im se u ljubavi ne otvori. Ljudi nisu stvari nego osobe, zato ih i nije moguće upoznati bez osobnog odnosa, bez ljubavi. Osobe su subjekti, a ne objekti, kako ih se vrlo često tretira u sadašnje vrijeme. Nažalost, danas se osobe gube, iako se jako puno govori o osobnim slobodama, tako da su upravo one najviše ugrožene. Možemo li drugome reći: poznaješ me onoliko koliko te ja poznam?
Danas je veliki problem taj što se ljudi između sebe ne poznaju. Obitelji se ne poznaju, ako se ne ljube. “Oni mene poznaju kao što ja njih poznam”. “Poznajem muža - ženu onoliko koliko on mene poznaje”. Samo onom kome vjerujemo da nas ljubi dopuštamo da nas upozna. Poznavanje je uvijek proporcionalno ljubavi. Krist nam se približava jer nas ljubi, On nas poznaje jer nas ljubi. Zato se nikada i ni u kojim prilikama čovjeka, dijete ne smije strašiti Bogom i Isusom. On ne straši, On ljubi. Zato mu se možemo otvoriti. Možda su ljudi zatvoreni pred Bogom jer su njime zastrašeni. Cijeli odnos čovjeka i Boga nije uspostavljen na grijehu nego na ljubavi. Pastir je simbol dobrote i ljubavi, a najamnik je metafora neljubavi i koristoljublja, vlasti, a ne povezanosti.
U katekizmu se uči da Bog sve zna, ali nažalost tako je više radi zastrašivanja nego li radi ljubavi. Puno više se naglašava i pada u dušu Bog sudac nego li Bog prijatelj. Isus ne zastrašuje nikoga, On sve ljubi. Na svijetu je zato da ljude otvori prema Bogu i prema bližnjemu. Otvara ih ljubeći ih. Tako trajno ostaje prisutan početni pozdrav navještaja Isusova dolaska: “Slava Bogu na visini - svi su ljudi Bogu mili”. Krist je simbol pastira, vođe, odgovornosti, brige i predanja za drugoga.
Kad se govori o pastiru i najamniku, nemojmo ostati samo “gore” na vladarima, spustimo se i dolje u bazu. Naši odnosi na svim razinama mogu se izroditi u najamničke ili pastirske. Koliko li je najamničkog duha u nama! - svugdje, počevši od društvenih pa sve do crkvenih službi. Samim time što odnos prelazi iz inspiracijskog na institucijski, on se pretvara u najamnički. Da li iz dana u dan i crkvene službe klize prema najamničkom odnosu? Mnogi kršćani misle da je tako. Zar je demokratizacija u nama trebala ugušiti pastirski odnos i pretvoriti ga u najamnički?
Pastirski odnos je prožet ljubavlju, a najamnički egoizmom i interesom. Bez obzira što živimo vrijeme osobnog vrednovanja, ipak se osoba ne smije zatvoriti u sebe i izolirati od drugih. Mi smo svojom strukturom vezani za druge. A istinska je veza samo veza ljubavi i prijateljstva. To Isus naglašava i tome daje primjer. Bratski odnos nama kršćanima nije “metoda” nego bitni sadržaj.
Pastirski odnos ne svojata druge nego služi drugima. On se predaje za “svoje stado”, a najamnički odnos je posjednički. On vlada i ubija, on sebe hrani drugim. Pastir se prema svakome odnosi osobno i svakome pozna ime. Svi smo danas postali bezimeni. Brojevi. I tako umiru ljudi. Svi smo dobili svoj broj. Jednako kao i aparati, strojevi. Sve to nije zdravo niti prirodno čovjekovoj naravi, bez obzira koliko bilo praktično i produktivno. Bilo na kojem mjestu i dužnosti bili, kao kršćani, pozvani smo da se prema živomu odnosimo kao pastiri, a ne kao najamnici. Isto tako bili mi bilo tko u napasti smo da se ponašamo najamnički, jer taj odnos se hrani egoizmom i podržava ga. A cijeli je Isusov “program” osloboditi čovjeka egoizma, probuditi u njem ljubav, jer ljubav je božanska i vječna. Marijan Jurčević, OP

4. vazmena nedjelja godine B
(Iv 10,11-18)
Popričesna meditacija
Svećenik je osoba na koju je Isus prenio punomoć svoje pastirske službe. Stoga je ova Nedjelja dobroga pastira ujedno i Nedjelja duhovnih zvanja. Pastir je sav u službi ovaca. One prepoznaju njegov glas i otkrivaju da je vrijedno ići upravo za njim.
No, i svi mi smo pozvani jedni drugima biti - ne najamnici koji će na drugima zarađivati, nego - biti sluge i pastiri koji će spremno za druge živjeti, bližnjima služiti, sebedarno ih ljubiti.
Isuse, Dobri pastiru! Mnogo je najamnika koji bi htjeli osvojiti Tvoje stado. Nude užitak, karijeru, novac, a zauzvrat traže jedino - kršenje Tvoga zakona. Prione li čovjek uz te najamnike, gubi slobodu, milost posvetnu, prijateljstvo s Tobom. Gubi sve za malo što nude đavolje sluge - najamnici svijeta. Sačuvaj nas od tih najmnika kojima nije do ovaca, već do sebe!
Danas Te posebno molimo za Tebi posvećene osobe: da budu pastiri, da nasljeduju Tvoje krjeposti, da bdiju nad povjerenim stadom, da ga čuvaju kao Tvoje blago koje si im povjerio. Daj im hrabrost da svjedoče po uzoru na Tebe, koji si sve ljude privukao k sebi - žrtvom svoga života!
Priredio: Dario Miletić

HODOČAŠĆE BL. JAKOVU ZADRANINU U BITTETO
Završeno. Bio je jedan autobus hodočasnika. Mi smo u Zadru imali misu. Bilo je jako svečano. Više na: www.svetifrane.org

ČESTITKA I PODRŠKA
OSMINA USKRSA dani su Svjetla i Nade,
sumnje i iluzije ustupaju mjesto Vjeri i novosti Novog Zavjeta:
Emanuel i Isus – Bog s Nama i Spasitelj USKRSNUO JE i
Dahom svoga Duha od običnih ljudi-svojih učenika, UČINIO JE
Nove Ljude – svoje Apostole...Sa vama sam u sve dane...
Kapitul Provincije Sv.Jeronima odvijao se tih dana na otoku Mira,
Sudionici, svi redom, već prema tome kako su prepoznavali USKRSLOG,
prosvijetljeni Svjetom Njegova Duha
učvršćeni u Vjeri
ukorijenjeni u Zajedništvu...
povjeriše SLUŽENJE PROVINCIJI NOVOIZABRANOJ MALOJ BRAĆI...
Na svima nam je: MOLITI I SURAĐIVATI
Duc in altum Provincijo Sv. Jeronima
Odani i zahvalni Fra Ilija Barišić, misionar
Kimbulu, 15.04.2012
Dragi Fra Drago, Šalom !
Odani i zahvalni Fra Ilija
**************************************
DAKLE NAŠE POTREBE SE OKREĆU PREMA TOJ NOVOJ MISIJI: PRIPREME ZA GRADNJU SREDNJE ŠKOLE, OBNOVA ZGRADA OSNOVNE ŠKOLE OD BLATA I ŠKOLOVANJE.
Oni koji žele POMOĆI JEDAN RAZRED: "OSNOVNE ŠKOLE NGENGERE": staviti prozore ili klupe ili drugi vid pomoći, dobro su došli. Neka uzmu jedan razred te škole.
U tu svrhu smo postavili svjećice kod Gospe Karmelske , kipa sv. Frane i Josipa gdje možete ubaciti svoje novčane priloge koje nastavljamo prikupljati za misiju NGENGERE.
Do sada smo skupili 8.955 KN i 155 € Svima hvala.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 29. IV. 2012. IV. USKRSNA - NEDJELJA DOBROG PASTIRAPonedjeljak 30. IV. Pio V, Josip Kotolengo
Utorak 1. V. JOSIP RADNIK — sedmi utorak molitve sv. Anti .
Srijeda 2. V. Atanazije b.
Četvrtak 3. V. . Filip i Jakov
Petak 4. V. Florijan, Cvjetko, Klanjanje poslije mise
Subota 5. V . Petar Chanel, Euzebije
Nedjelja 6. V. 2012. V. USKRSNA - Dominik Savio
NEDJELJNE SU MISE u 8,30 u 10 i u 20 sati
Svaki dan je misa u 7 i u 20 sati.
Služba časova (časoslov): svagdanom u sv. Misi,
Petkom klanjanje poslije mise.
Prve nedjelje u mjesecu sastanak s FSR-om sat vremena prije večernje mise.
KRUNICA svaki dan u 19,30 sati. SVIBANJSKA POBOŽNOST

Svete mise
od ponedjeljka 30. travnja 2012. su:
nedjeljom i radnim danom u 20 sati.
SVIBANJSKA POBOŽNOST
KRUNICA I MOLITVA LITANIJE
SVAKI DAN U 19,30 sati u svibnju.

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)